Danda op oudeur: Chris Barnard Graffiti Boeke
Soek resultate: Chris Barnard
Vir 12-18 jaar. Verwerk deur die skrywer en heruitgegee met nuwe omslag. Danda bevind hom nou by sy pa op die seedorp Oudeur. Hier beleef hy 'n opwindende avontuur, waarin sy pa verdink word van moord, en waarin swendelaars en smokkelaars ontmasker word. Weer eens is die ou deugniet Sarel Vetvoet en Danda se versameling troeteldiere teenwoordig. 'n Bymotief is dié van die verdere ontwikkeling van Danda se vriendskap met Rosina, die Portugese meisie wie se pa Danda in die eerste boek gehelp het, en Sara, die vrou met wie sy pa 'n verhouding het. (Uit Van Patrys-hulle tot Hanna Hoekom: 'n gids tot die Afrikaanse kinder- en jeugboek).
Toe Eugène Marais deurtrek van malaria en morfien by 'n vreemde plaashuis in die Waterberg
ingeneem word, verander daardie huishouding heeltemal. Twee vroue ding mee om sy aandag - Maria, die huisvrou, en Jane, 'n jong meisie onder die gesin se sorg. En op hulle beurt is daar twee jaloerse mans - Gys, die eggenoot, en hul seun, Adderjan.
Almal wat hom ken, dink hy's 'n opperste sukkelaar. Maar wat hulle nie weet nie, is dat hy een van die geheime agente van die revolusie is. Soos hy aan Petra verduidelik: 'Ons gaan alles afmaai. Al die grootmenere. Al die ekstra spesiale kokkedore wat die wette gemaak het; al die ringkoppe wat op ons gewone ouens trap en die wêreld se geld onder hulle vet basse muf broei. Terwyl ons ouens wat die vuil werk doen in losieshuise moet bly. En met trapfietse moet kom waar ons wil wees - ons gaan die wêreld weer maak soos hy was - toe elke ou nog 'n kans gehad het.'
Die verhaal van 'n wonder wat met 'n gesin gebeur het.
Op 'n verlore spoorweghalte is stasiemeester Hendrick McDonald 'n teleurstelling vir sy vrou, Katrien.
Piet my vrou en Nagspel
Twee trefferdramas uit die pen van die bekroonde Chris Barnard. In Piet-my-vrou verskyn 'n musiekonderwyseres in die hof omdat sy glo een van haar leerlinge, 'n 16-jarige seun, ontvoer en verlei het.
Nagspel, 'n videodrama, het net drie karakters: 'n polisiesersant by 'n verlate grenspos, sy vrou en 'n ontsnapte misdadiger.
Chris Barnard, Klassieke Reeks
Nege jaar lank het Delport vir hom weggekruip. Maar toe, een laatmiddag in Caipemba, het Malia Domingo opgedaag.
Vir Delport was sy 'n vreemdeling en hy wou haar afgeskud kry, maar sy het iets van Ritter met haar saamgebring - sy gesig, in die vorm van 'n masker. Of was dit nie regtig Ritter se gesig nie?
Rondom die vae herinneringe van 'n moord het Chris Barnard 'n roman gebou - 'n roman wat sy vertrekpunt het in die soort situasie wat gewoonlik by 'n populêre spanningsverhaal tuishoort. Maar die wyse waarop hy hierdie situasie hanteer en benut, laat dit ontplooi tot veel méér: dit word 'n speurtog na die hoe en die waarom van die syn.
Paljas en die storie van Klara Viljee
Die flieks Paljas en Die storie van Klara Viljee van die kreatiewe duo Katinka Heyns en Chris Barnard het die kykers én kritici gaande gehad - iets wat nie maklik met Afrikaanse films gebeur nie.
Hier is jou kans om die twee mees suksesvolle Afrikaanse flieks van die negentigerjare ook as woordkuns te geniet - as draaiboeke. Die twee tekste lees byna soos romantiese prosaverhale omdat die meeste tegniese aanduidings weggelaat is. Veral van belang vir filmstudente en aspirant-draaiboekskrywers.